לודמילה רודנקו

לודמילה ולדימירובנה רודנקו (ברוסית: Людми́ла Влади́мировна Руде́нко; באוקראינית: Людмила Володимирівна Руденко; 27 ביולי 1904 – 4 במרץ 1986)<ref name=":3"></ref><ref name=":4"></ref> הייתה שחמטאית סובייטית ואלופת העולם השנייה בשחמט, לאחר ורה מנצ'יק, בין 1950 ל-1953.<ref name=":3" /><ref name=":4" /><ref name=":0"></ref><ref name=":1"></ref><ref name=":2"></ref><ref name=":5"></ref> היא הייתה אלופת העולם הסובייטית הראשונה.<ref name=":2" />

היא קיבלה את התואר אמן בינלאומי בשנת 1950 ואת התואר רב-אמן בשנת 1976.<ref name=":4" /> היא הייתה האישה הראשונה שזכתה בתואר אמן בינלאומי. היא חברה בהיכל התהילה העולמי של השחמט .

רודנקו הייתה אלופת השחמט לנשים של ברית המועצות בשנת 1952.<ref name=":4" />

== ביוגרפיה ==
רודנקו נולדה בשנת 1904 בלובני שבמחוז פולטבה באוקראינה.<ref name=":4" /><ref name=":2" /><ref name=":3" /><ref name=":5" /> אביה, ולדימיר אנדראביץ', היה בתחילה יועץ המדינה, לאחר מכן תובע ציבורי בעיירה מיקולאייב ולבסוף כומר. בגיל 10, רודנקו החלה ללמוד שחמט מאביה, אם כי בתחילה היא התעניינה יותר בשחייה.<ref name=":3" /><ref name=":4" /><ref name=":6"></ref> לאחר בית הספר התיכון, היא עברה לאודסה וקיבלה תואר ראשון בכלכלה.

רודנקו הייתה אלופת השחייה של אודסה במשחה 400 מטר.<ref name=":3" /><ref name=":2" /> בשנת 1925, היא הייתה סגנית אלופת אוקראינה בשחייה.<ref name=":6" /> לאחר מכן, היא התחילה קריירה ככלכלנית.<ref name=":2" /> שחמט, באותה תקופה, היה רק תחביב.<ref name=":6" />

רודנקו החל לשחק בטורנירי שחמט בשנת 1925, לאחר שעברה למוסקבה.<ref name=":3" /><ref name=":4" /><ref name=":2" /> בשנת 1927, היא הייתה ממוקמת במקום החמישי באליפות הנשים של מוסקבה ובשנת 1928, היא ניצחה באליפות.<ref name=":4" /><ref name=":3" /><ref name=":5" /> לאחר מכן, עברה רודנקו ללנינגרד, שם הכירה והתחתנה עם המדען לב דוידוביץ' גולדשטיין. בשנת 1931, נולד להם בן ראשון.<ref name=":2" />

בשנת 1929, היא החלה להתאמן בשחמט בלנינגרד, אצל האמן הבינלאומי פטר רומנובסקי. היא זכתה שלוש פעמים באליפות הנשים בשחמט של לנינגרד.<ref name=":6" />

תוך כדי קריירת השחמט שלה בלנינגרד, היא עבדה בבית דפוס.<ref name=":2" />

במלחמת העולם השנייה, ארגנה רודנקו רכבת לפינוי ילדים מהמצור על לנינגרד. היא תיארה זאת כהישג החשוב ביותר בחייה.<ref name=":6" />

לאחר המלחמה, בחורף 1949–1950, התקיים טורניר שחמט במוסקבה כדי לקבוע את אלופת הנשים החדשה, לאחר שבשנת 1944, מתה אלופת העולם בשחמט ורה מנצ'יק, בעת ההפצצות על לונדון.<ref name=":0" /><ref name=":1" /><ref name=":6" /> 16 נשים משתים עשרה מדינות התחרו בטורניר, כאשר ארבע השחקניות הסובייטיות תפסו את ארבעת המקומות הראשונים. רודנקו, שהייתה אז בת 45, ניצחה בטורניר וזכתה בתואר אלופת העולם. היא החזיקה בתואר אליפות העולם לנשים עד שהפסידה אותו לאליזבטה ביקובה באליפות שהתקיימה לאחר מכן, בשנת 1953.<ref name=":0" /><ref name=":1" />

מאמני השחמט של רודנקו לאחר המלחמה היו אלכסנדר טולוש וגריגורי לבנפיש.

היא נפטרה בעיר סנקט פטרבורג בשנת 1986, בגיל 81.<ref name=":3" /><ref name=":6" />

== זיכרון ==
אליפות העולם בשחמט לשנת 2004 התקיימה בסנקט פטרבורג, העיר בה נפטרה רודנקו, לזכרה.<ref name=":2" />

רודנקו צורפה להיכל התהילה העולמי בשחמט בשנת 2015.<ref name=":3" /><ref name=":4" />

במלאת 114 שנה להולדתה, ב-27 ביולי 2018, הוצג שרבוט גוגל לזכרה.<ref name=":3" /><ref name=":5" /><ref name=":6" /><ref></ref>

==קישורים חיצוניים==

* 

== הערות שוליים ==

קטגוריה:אלופות עולם לנשים בשחמט
קטגוריה:שחמטאיות רוסיות
קטגוריה:שחמטאיות אוקראיניות
קטגוריה:רבי-אמנים אוקראינים
קטגוריה:רבי אמנים לנשים
קטגוריה:רבי-אמנים רוסים
קטגוריה:שחמטאים רוסים
קטגוריה:שחמטאים אוקראינים
קטגוריה:שחמטאים סובייטים
קטגוריה:כלכלנים רוסים
קטגוריה:כלכלניות רוסיות
קטגוריה:שחייניות אוקראיניות
קטגוריה:שחיינים אוקראינים
קטגוריה:שחיינים רוסים
קטגוריה:שחייניות רוסיות
קטגוריה:שחיינים סובייטים
קטגוריה:שחייניות סובייטיות
קטגוריה:סנקט פטרבורג: אישים
קטגוריה:אודסה: אישים
קטגוריה:אוקראינים שנולדו ב-1904
קטגוריה:אוקראיניות שנולדו ב-1904
קטגוריה:רוסיות שנולדו ב-1904
קטגוריה:רוסים שנולדו ב-1904
קטגוריה:נפטרות ב-1986